## Odluka o uvjetima pod kojima se smatra da je osiguranik uzdržavao članove porodice, kao i o uvjetima prestanka prava na porodičnu mirovinu uslijed nastale promjene u imovnom stanju odnosno prihoda u godini 1990.

### NN 14/1990 (10.4.1990.), Odluka o uvjetima pod kojima se smatra da je osiguranik uzdržavao članove porodice, kao i o uvjetima prestanka prava na porodičnu mirovinu uslijed nastale promjene u imovnom stanju odnosno prihoda u godini 1990.

# SAMOUPRAVNA INTERESNA ZAJEDNICA MIROVINSKOG I INVALIDSKOG OSIGURANJA RADNIKA HRVATSKE

Na temelju člana 29. stava 4. Zakona o mirovisnkom i invalidskom osiguranju
("Narodne novine", br. 26/83, 5/86, 42/87, 34/89 i 57/89) i člana
171. točke 1. Statuta Samoupravne interesne zajednice mirovinskog i invalidskog
osiguranja radnika Hrvatske ("Narodne novine", br. 31/83, 53/85,
23/86, 52/86, 32/89, 48/89 i 57/89), Skupština Samoupravne interesne zajednice
mirovinskog i invalidskog osiguranja radnika Hrvatske, na sjednici održanoj
28. ožujka 1990, donosi

## ODLUKU

### o uvjetima pod kojima se smatra da je osiguranik uzdržavao članove porodice, kao i o uvjetima prestanka prava na porodičnu mirovinu uslijed nastale promjene u imovnom stanju odnosno prihoda u godini 1990.

1. Kada je stjecanje prava na porodičnu mirovinu uvjetovano uzdržavanjem,
smatrat će se da član porodice nema vlastitih prihoda dovoljnih za uzdržavanje
ako mu osnovica iz osobnoga dohotka od poljoprivredne djelatnosti (katastarski
prihod) ne premašuje iznos od 16,30 dinara godišnje ili ako mu drugi stalni
prihod ne premašuje iznos od 112,00 dinara mjesečno. Ako član porodice
osiguranika iz stava 1. ove točke osim katastarskog prihoda ima i druge
prihode, katastarski se prihod dijeli sa 0,16, a mjesečni iznos svih ostalih
prihoda sa 1,12, pa ako zbroj obaju količnika ne premašuje 100, smara se
da član porodice nema vlastitih prihoda dovoljnih za uzdržavanje.

2. Dio katastarskog prihoda od vlastitog poljoprivrednog imanja koji
otpada na člana porodice za kojega se utvrđuje pravo na porodičnu mirovinu,
izračuna se tako da se dijeli na sve članove poljoprivrednoga domaćinstva
srodnika koji žive na tome poljoprivrednom imanju.

3. Ako član porodice osiguranika za kojega se utvrđuje pravo na porodičnu
mirovinu živi i ostvaruje prihode na poljoprivrednom imanju srodnika, u
vlastiti prihod toga člana porodice od poljoprivredne djelatnosti uračunat
će se razmjerni dio katastarskog prihoda od toga poljoprivrednog imanja.
Dio katastarskog prihoda, koji u smislu stava 1 ove točke otpada na člana
porodice za kojega se utvrđuje pravo na porodičnu mirovinu, izračunava
se taku da se katastarski prihod dijeli na sve članove poljoprivrednoga
domaćinstva srodnika koji žive na poljoprivrednom imanju i koji sudjeluju
u privređivanju i trošenju ostvarenih prihoda, bez obzira na stupanj srodstva.

4. Smatrat će se da je osiguranik osiguravao sredstva za uzdržavanje
člana porodice koji je živio izvan njegova domaćinstva, ako mu je redovito
davao materijalna sredstva u prosječnoj vrijednosti od najmanje 134,40
dinara mjesečno, a drugi prihodi takvog člana porodice ne premašuju visinu
prihoda iz točke 1 ove odluke.

5. Smatrat će se da uzdržavanje nije prekinuto za vrijeme za koje je
osiguranik, od kojega član porodice izvodi pravo na porodičnu mirovinu,
bio uslijed objektivnih okolnosti, bez svoje krivice, privremeno spriječen
da stvarno uzdržava člana porodice. 6. Ako kod korisnika porodične mirovine,
kojemu je priznato pravo na porodičnu mirovinu, na temelju utvrđenog uzdržavanja
u smislu ove odluke, naknadno nastanu promjene u imovnom stanju uslijed
kojih vlastiti prihodi premašuju iznose određene ovom odlukom, primjenit
će se odredba člana 137. Zakona o mirovinskom i invalidskom osiguranju.
U primjeni stava 1. ove točke, u prihode korisnika porodične mirovine ne
uračunava se porodična mirovina, odnosno dio porodične mirovine koji bi
mu pripadao u slučaju odvojenoga života, kao ni doplatak za djecu koji
mu pripada kao korisniku porodične mirovine.

7. Ova odluka stupa na snagu osmoga dana nakon objave u "Narodnim
novinama", a primjenjuje se od 1. siječnja 1990.

Klasa: 140-13/90-01/736

Urbroj : 341-99-02/ 1-90

Zagreb. 28. ožujka 1990.

Predsjednik Skupštine Samoupravne interesne zajednice

mirovinskog i invalidskog osiguranja radnika Hrvatske

**Dušan Janjić, v. r.**

Odluka, NN 14/1990-245